cyanic-selkie/wikianc huggingface dataset:
Félix Balyu
Félix Balyu (5. elokuuta 1891 Brugge – 15. tammikuuta 1971) oli belgialainen jalkapalloilija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.
Károly Varga
Károly Varga (s. 28. syyskuuta 1955 Budapest) on unkarilainen entinen ampuja. Hän kilpaili vuoden 1980 kesäolympialaisissa Moskovassa ja voitti kultamitalin 50 metrin pienoiskiväärissä (makuu).
Kemer
Kemer on piirikunta Välimeren rannikolla Turkissa ja suosittu matkailukohde. Se sijaitsee 40 kilometriä Antalyan kaupungista länteen Taurusvuorten juurella.
Kemerissä vallitsee tyypillinen Välimeren kuuma ja kuiva sää, ja merivesi on lämmin. 1980-luvun alussa Kemer oli hiljainen paikka, mutta on sittemmin vilkastuut ja kuuluu Turkin merkittäviin turistikohteisiin.
Kemer on vuodesta 1998 lähtien ollut Saksassa sijaitsevan Schwabachin kaupungin ystävyyskaupunki.
P-luokka (hävittäjä)
P-luokka oli Britannian kuninkaallisen laivaston hävittäjäluokka, jonka muodostivat vuoden 1939 hätäohjelman kahdeksan hävittäjää. Luokan alukset muodostivat aluksi saattuepalveluksessa niin kutsutun 2. hätälaivueen. Osa aluksista muutettiin 1950-luvulla sukellusveneidentorjuntafregateiksi.
Kemer
Historia
Tutkimusten mukaan Kemerin paikalla on ollut lyykialainen Idyrosin kaupunki.
P-luokka (hävittäjä)
Alukset
Alukset olivat toisinta edeltäneestä O-luokasta poiketen aiemmasta luokasta lähinnä siinä, että kaikki alukset oli varustettu neljän tuuman ilmatorjuntakykyisillä tykkitorneilla. Torneihin asennettiin pidemmät kilvet miehistön suojan parantamiseksi.
Kemer
Historia
Piirikunnan nimi oli Eski Köy 1910-luvun lopulle saakka, jolloin sinne rakennettiin 26 kilometriä pitkä pato ohjaamaan vuoristopuroja ja estämään niiden tulvimista asutukseen. Nykyinen nimi Kemer viittaa juuri patorakennelmaan.
1960-luvulle saakka Kemeriin ei päässyt sisämaan kautta lainkaan, kunnes tieyhteys sisämaahan saatiin. 1980-luvulla Kemerin infrastruktuuriin investoitiin huomattavasti, ja se sai tukea myös Maailmanpankilta, ja sen ansiosta piirikunnasta kehittyi turistikohde.
Kylät
Beldibi, Beycik, Çamyuva, Göynük, Kemer, Kuzdere, Ovacık, Tekirova, Tekirova.
Muuta
”Kemer” tarkoittaa myös turkin kielessä vyötä.
Kemer on huomattavasti rauhallisempi kuin Marmaris ja Alanya ja siksi lapsiperheiden suosiossa.
Paatela
Paatela on seuraavien suomalaisten henkilöiden sukunimi:
Paatela voi viitata myös paikkaan.
95/08 Exitos
Albumi sisältää hänen kaikki 17 Billboard Hot Latin Chart -listan kärkeen yltänyttä kappalettaan sekä kaksi uutta laulua. Näistä toinen, argentiinalaisartisti Cotin kirjoittama Dónde están corazón julkaistiin myös singlenä. Toinen laulu on nimeltään Lloro por ti. Dónde están corazón nousi Billboard Hot Latin Songs -listalla neljänneksi heti ilmestyttyään 14. helmikuuta.
1785
Tapahtumia aiheittain
1751 – 1800
J. Karjalainen
J. Karjalainen (oik. Jukka Tapio Karjalainen, s. 1. huhtikuuta 1957 Helsinki) on suomalainen muusikko ja lauluntekijä. Hän aloitti levytysuransa vuonna 1981 kokoonpanon J. Karjalainen ja Mustat Lasit kanssa. Karjalainen on yksi Suomen kaikkien aikojen suosituimmista laulajista ja lauluntekijöistä. Karjalainen on yksi 1980-luvun suomirockin merkittävimmistä edelläkävijöistä ja kehittäjistä.
Karjalainen on sanoittanut ja säveltänyt muutamaa poikkeusta lukuun ottamatta kaikki levyttämänsä kappaleet. Levytysuransa Karjalainen aloitti blues-, folk- ja kantrivaikutteisella musiikilla, jota värittivät Mustat Lasit -kokoonpanon puhallinsoittimet soul -sävyineen. 1990-luvulla hän siirtyi pop- ja rock-vaikutteisempaan suuntaan. Karjalaisen tunnetuimpia kappaleita ovat muun muassa ”Mennyt mies”, ”Sankarit”, "Doris", "Sekaisin", ”Telepatiaa”, ”Villejä lupiineja”, ”Kolme cowboyta”, ”Missä se Väinö on?”, ”Hän” ja ”Meripihkahuone”. Muiden esittämistä Karjalaisen sävellyksistä tunnetuimpia lienee Pate Mustajärven esittämä "Ukkometso".
Mustat lasit
Koulun ja armeijan jälkeen Karjalainen meni töihin SEK-mainostoimistoon, jossa työskentelyä hän jatkoi vielä levyuran alettuakin. Ensimmäiset kaksi albumia julkaisi pieni Kompass Records -levy-yhtiö, josta J. Karjalainen ja Mustat Lasit -yhtye siirtyi Poko Rekordsille.
Läpimurtonsa Karjalainen teki vuonna 1982 Yö kun saapuu Helsinkiin -albumilla julkaistulla, alun perin naisen laulamaksi tarkoitetulla "Ankkurinapilla". Vuoden 1984 kappale "Oi mikä ihana ilta" nousi Karjalaisen siihen asti suurimmaksi hitiksi. Vuonna 1985 ilmestyneen Doris-albumin samanniminen hittikappale räjäytti lopullisesti potin. Seuraavana vuonna julkaistiin single "Sekaisin", josta tuli niin ikään hitti, ja jatkoa seurasi. Lähes kaikki Karjalaisen albumit ovat myyneet vähintään kultaa.
J. Karjalainen ja Mustat Lasit -kokoonpanon viimeinen studioalbumi Lumipallo julkaistiin vuonna 1988. Albumi sisälsi muun muassa ikivihreiksi jääneet kappaleet “Hän“, “Merenneitoni ja minä“ ja “Viimeinen laulu“, ja vuonna 1989 albumin myynti ylitti sekä kulta- että platinalevyn rajan. Vuonna 1989 yhtye julkaisi livealbumin Live.
J. Karjalainen yhtyeineen
Mustat Lasit -kokoonpanon lopetettua Karjalainen jatkoi levytysuraansa omalla nimellään, ja hän julkaisi seuraavan albuminsa Keltaisessa talossa vuonna 1990. Albumi ylitti kultalevymyynnin ilman varsinaista hittikappaletta jo julkaisuvuonnaan, mutta se ei ollut Karjalaisen uran aiempien tuotosten veroinen menestys. Seuraava albumin Päiväkirja levyttänyt kokoonpano oli J. Karjalainen yhtyeineen. Albumia äänitettiin Texasissa, ja se sisälsi muun muassa klassikoksi muodostuneen kappaleen “Luuranko rämisee“.
J. Karjalainen yhtyeineen -kokoonpanon toinen studioalbumi, vuoden 1992 Tähtilampun alla oli valtava menestys. Se sisälsi muun muassa hiteiksi nousseet kappaleet “Mies, jolle ei koskaan tapahdu mitään“, “Avaruuden ikkuna“ ja “Telepatiaa“ ja myi sekä kultaa että platinaa julkaisuvuonnaan. Vuoden 1994 Villejä lupiineja -albumi sisälsi nimikappaleen lisäksi muun muassa kappaleen "Volframisydän". Villejä lupiineja oli menestyksekäs albumi erityisesti nimikkokappaleensa “Villejä lupiineja“ suosion johdosta, ja saavutti nopeasti platinalevymyynnin. Albumi palkittiin myös Emma-gaalassa vuoden albumina.
Electric Sauna
Villejä lupiineja -albumin julkaisemisen jälkeen Karjalaisen levytysura jatkui J. Karjalainen Electric Sauna -kokoonpanossa, joka julkaisi ensialbuminsa J. Karjalainen Electric Sauna vuonna 1996. Albumin suurin hitti oli vuoden 1996 kesän soitetuin kappale “Missä se Väinö on?“, mutta myös kappaleista “Keihäänkärki“ ja “Tyttöni mun“ tuli suosittuja. J. Karjalainen Electric Sauna -albumi oli yhdeksän viikon ajan albumilistan kärki, ja se pysyi yhteensä 20 viikon ajan albumilistan kymmenen parhaan joukossa. Emma-gaalassa J. Karjalainen Electric Sauna voitti vuoden albumin palkinnon ja “Missä se Väinö on?“ vuoden biisin palkinnon, ja tuottaja Tommi Viksten palkittiin myös vuoden tuottajana. J. Karjalainen palkittiin toisen kerran urallaan vuoden miessolistina.
Vuoden 1999 studioalbumi Electric Picnic nousi parhaimmillaan albumilistan toiseksi ylittäen kultalevyrajan jo julkaisuvuonnaan. Myös vuoden 2001 Marjaniemessä (albumilistan toinen) ja vuoden 2002 Valtatie (albumilistan neljäs) ylittivät kultalevyn myyntimäärän.
Vuonna 2004 J. Karjalainen Electric Sauna julkaisi DVD:n Mikä mahtaa olla in?, joka nousi musiikki-DVD-listan toiseksi. Lisäksi alkuvuodesta julkaistiin kokoelma-albumi Vanhaa rautaa – keihäänkärkiä 1992–2004, joka nousi korkeimmillaan albumilistan neljänneksi ja ylitti kultalevyn myyntimäärän maaliskuussa. Vuonna 2005 julkaistiin toinen kokoelma-albumi Juhlakokoelma 1981–2005.
Lännen-Jukka
Vuonna 2006 ilmestynyt albumi Lännen-Jukka, jolla J. Karjalainen laulaa amerikansuomalaisia kansanlauluja, on ollut palkittu menestys. J. Karjalainen on kiertänyt myös esittämässä albumin lauluja säestäen itseään banjolla, lisänä viulua ja akustista kitaraa soittaneet Ninni Poijärvi (viulu) ja Mika Kuokkanen (kitara). Lokakuussa 2008 J. Karjalainen julkaisi toisen amerikansuomalaista musiikkia sisältävän levyn Paratiisin pojat. Levyllä on mukana haitaristi Veli-Matti Järvenpää, jonka kanssa Karjalainen myös esiintyy livenä. Kansanmusiikkitrilogian kolmas levy Polkabilly Rebels ilmestyi vuonna 2010 ja nousi julkaisuviikollaan (vk 14/2010) Suomen virallisen albumilistan albumilistan kärkeen.
J. Karjalainen
Vuonna 2008 J. Karjalainen teki kappaleen ”Salkkumies” rap-duo Jontin & Shakan kanssa Giant Robotin (tunnettu myös nimellä Giant Räbät) 1. erä -levylle. J. Karjalainen teki myös viuludebyyttinsä vuonna 2009 Jontin ja Jodarokin levyllä Uuden ajan avaruususkonto.
Vuoden 2013 maaliskuussa J. Karjalainen julkaisi uuden studioalbumin Et ole yksin, joka oli paluu perinteisempään musiikkiin. Albumi piti Suomen virallisen albumilistan kärkisijaa hallussaan viiden viikon ajan ja pysyi listalla yli vuoden ajan. Albumi ylitti sekä kulta- että platinalevymyynnin hieman yli viikko julkaisunsa jälkeen. Albumin myös kultalevyn myyntimäärän ylittänyt single “Mennyt mies“ oli korkeimmillaan singlelistan kolmas ja kymmenen viikon ajan latauslistan kärki. Kappaleista “Mennyt mies“, “Meripihkahuone“ ja “Sydänlupaus“ julkaistiin myös musiikkivideot, ja kaikki kolme kappaletta nousivat valtavan suosituiksi radiossa. Vuoden 2014 Emma-gaalassa Et ole yksin palkittiin sekä vuoden albumina että vuoden rockalbumina, ja “Mennyt mies“ valittiin vuoden biisinä. Kappale “Riisinjyvä“ huomioitiin myös Finlandia-palkintoehdokkuudella Lause-Finlandian saajaksi. Et ole yksin -albumia seurannut kiertue käynnistyi Helsingin Tavastialta huhtikuussa, ja heinäkuussa Karjalainen esiintyi Turun Ruisrockissa. Esiintyminen taltioitiin ja esitettiin myöhemmin televisiossa.
J. Karjalaisen 21. studiolevy Sinulle, Sofia julkaistiin 20. marraskuuta 2015 levymerkillä Warner Music Finland. Se äänitettiin Helsingin Pitäjänmäellä sijaitsevassa E-studiossa, ja sen tuotti Janne Haavisto. Albumi debytoi Suomen virallisen listan toisella sijalla, ja pysyi listalla yhteensä 17 viikkoa. Albumilta julkaistiin 9. lokakuuta 2015 single ”Stindebinde”. Albumi sai pääosin erinomaisen vastaanoton. Vuonna 2016 bändi esiintyi Ruisrockissa rantalavalla. Esiintyminen taltioitiin ja on katsottavissa myös Yle Areenasta.
J. Karjalaisen 22. studiolevy Sä kuljetat mua -albumi julkaistiin lokakuun 19. päivä vuonna 2018. Levyn kappaleet ovat J. Karjalaisen säveltämiä ja sanoittamia, tuottajana on toiminut pitkän yhteisen historian J. Karjalaisen kanssa jakava Janne Haavisto. Levyllä soittaa sama vakiintunut kokoonpano kuin kahdella aikaisemmallakin levyllä: Mikko Lankinen (kitara), Tom Nyman (basso), Janne Haavisto (rummut) ja Pekka Gröhn (kosketinsoittimet). Vuonna 2019 J. Karjalainen esiintyi jälleen Ruisrockissa. Esiintyminen taltioitiin ja on katsottavissa Yle Areenasta.
Elokuussa 2021 avattiin Jukalle oma instagram -tili ja ilouutisia faneille saatiin heti lisää kun 3. syyskuuta julkaistiin single "Aurinko nousee ilman sua". Näin saatiin Karjalaiselta uutta musiikkia ensimmäistä kertaa melkein kolmeen vuoteen. 7. tammikuuta 2022 julkaistiin toinen single "Oulu, Wisconsin" ja helmikuussa ilmoitettiin J. Karjalaisen julkaisevan uuden albumin Soulavaris hänen 65v syntymäpäivänään 1. huhtikuuta 2022. Julkaisupäivänä uutta albumia ja syntymäpäiviä juhlittiin Helsingin jäähallissa J. Karjalaisen ensimmäisellä jäähalli-keikalla. Keikan alkuperäinen ajankohta vuodesta 2020 siirtyi eteenpäin monta kertaa koronan takia ja viime hetkillä esiintymispaikkakin muuttui Hartwall Arenasta Helsingin jäähalliin. Tähän syynä oli Venäjän hyökkäys Ukrainaan ja täten venäläisomistuksessa olleen Hartwall Arenan boikotointi. Soulavaris -albumin on tuottanut Jukan poika Väinö Karjalainen. Keikkakokoonpano pysyi samana mutta itse levyllä oli paljon vierailevia tähtiä. Muun muassa kahdella levyn biisillä soitti vanha Electric Sauna-kokoonpano. Levyn biisit valmistuivat ensimmäisen koronakevään, -kesän ja -syksyn aikana vuonna 2020. Levy sai pääosin positiivisen vastaanoton ja kesän keikkailujen jälkeen syksyllä 2022 järjestettiin Soulavaris -konserttisalikiertue.
Aku Ankan käsikirjoittajana
Vuonna 2013 Aku Ankka -lehden numerossa 22 (julkaistu 29. toukokuuta) julkaistiin Karjalaisen käsikirjoittama tarina Kokkikahakka. Käsikirjoituksessa avusti Kari Korhonen ja sen kuvitti Miguel.
Tunnustuksia
J. Karjalainen on saanut tunnustuksena työstään muun muassa arvostetun Juha Vainion sanoittajapalkinnon vuonna 2001, useita Emma-palkintoja ja Pro Finlandia -mitalin vuonna 2013.
Perhe
Karjalainen on naimisissa pianisti Kati Bergmanin kanssa, joka on myös laulanut taustoja Karjalaisen levyillä. Heidän poikansa Väinö Karjalainen on Tiisu-yhtyeen basisti.
Val Barker -palkinto
Val Barker -palkinto on tunnustus, joka myönnetään olympialaisten nyrkkeilykilpailujen teknisimmälle ottelijalle. Palkinto on nimetty Val Barkerin, kansainvälisen amatöörinyrkkeilyliiton ensimmäisen kunniapuheenjohtajan, mukaan. Rion kisoissa 2016 palkinto jaettiin ensimmäisen kerran kahdelle nyrkkeilijälle, kun naisnyrkkeilijät saivat oman palkinnon.
Jerevanin televisiotorni
thumb|200px|Jerevanin televisiotorni thumb|200px|Jerevanin televisiotorni yöllä
Jerevanin televisiotorni on vapaasti seisova teräsrakenteinen televisiotorni Jerevanin kaupungissa Armeniassa. Televisiotorni rakennettiin vuosina 1974–1977. Televisiotorni on 311,7 meriä korkea.
Televisiotorni korvasi aiemman 180 metriä korkea tv-tornin, joka siirrettiin vuonna 1973 Gjumrin kaupunkiin, silloiseen Leninakaniin.
Frédéric St-Denis
Frédéric Saint-Denis (s. 23. tammikuuta 1986) on kanadalainen jääkiekkoilija, joka pelaa Columbus Blue Jacketsin farmijoukkue Springfield Falconsissa.
Ura
Ensimmäisellä ammattilaiskaudellaan 2008-2009 St-Denis pelasi ECHL-joukkue Cincinnati Cyclonesissa ja seuraavalla 2009-2010 AHL-joukkue Hamilton Bulldogsissa. 1. heinäkuuta 2010 St-Denis teki vuoden mittaisen sopimuksen Bulldogsin yhteistyöseura Montreal Canadiensin kanssa.
15. heinäkuuta 2011 St-Denis teki vuoden kaksisuuntaisen sopimuksen Montreal Canadiensin kanssa. Kaudella 2011-2012 hänet nostettiin Canadiensin NHL-miehistöön, jossa hän teki uransa avausmaalin Vancouver Canucksia vastaan 8. joulukuuta 2011.
7. heinäkuuta 2013 St-Denis siirtyi Canadiensin organisaatiosta vapaaksi agentiksi ja teki sellaisena vuoden kaksisuuntaisen sopimuksen Columbus Blue Jacketsin kanssa. Hän on myös Blue Jacketsin farmijoukkue Springfield Falconsin varakapteeni.
Piz Gloria
300px|thumb|Piz Gloria on rakennettu Schilthornin huipulle. Piz Gloria on Sveitsissä, 2 970 metriä korkean Schilthornvuoren huipulla sijaitseva ravintola. Vuori sijaitsee Lauterbrunnenissa, Mürrenin kylän länsipuolella. Vuorelle on köysirata-junayhteys Lauterbrunnenista, Mürrenin kautta, yhteensä neljässä osassa. Ravintola on otettu käyttöön vuonna 1969, ja se tuli tunnetuksi James Bond -elokuvasta Hänen majesteettinsa salaisessa palveluksessa. Valmistuvan ravintolan sai kuvausryhmä sillä ehdolla käyttöönsä, että he huolehtisivat 400-paikkaisen ravintolan avajaiskuntoon kuvausten päätteeksi. Ravintola käyttää elokuvan mukanaan tuomaa julkisuutta hyväkseen markkinoinnissaan.
Yannick Jadot
Yannick Jadot (s. 27. heinäkuuta 1967) on ranskalainen vihreä Europe Écologie -puolueen poliitikko. Hän on ollut Euroopan parlamentin jäsen vuodesta 2009. Hän kuuluu Vihreät / Euroopan vapaa allianssi -ryhmään.
Europarlamentissa Jadot on ollut kansainvälisen kaupan valiokunnan (INTA) varapuheenjohtaja vuodesta 2009. Hänen muita valiokuntapaikkojaan ovat varajäsenyys teollisuus-, tutkimus- ja energiavaliokunnassa (ITRE) vuodesta 2009 ja kalatalousvaliokunnassa (PECH) vuodesta 2014.
Valtuuskunnista Jadot vaikuttaa Kaakkois-Aasian ja ASEAN:in suhteista vastaavan valtuuskunnan jäsenenä vuodesta 2014. Hän on Etelä-Aasia -suhteiden valtuuskunnan varajäsen. Vuosina 2009–2011 Jadot oli AKT-maiden (Afrikan, Karibian ja Tyynenmeren maat) ja EU:n yhteisen parlamentaarisen edustajakokouksen valtuuskunnan jäsen. Lisäksi hän oli Afganistanin suhteista vastaavan valtuuskunnan varajäsen vuosina 2011–2014.
Protestilaulu
Protestilaulu on musiikkikappale, jonka sanoituksissa arvostellaan establishmentia ja tarjotaan tilalle toisenlaista yhteiskunnallista näkemystä.
Monilla poliittisilla ja muuten yhteiskuntaan vaikuttavilla liikkeillä, kuten työväenliikkeellä, rauhanliikkeellä ja ympäristöliikkeellä on omat protestilaulunsa. Protestilaulujen edeltäjiä olivat työväenliikkeen piirissä sepitetyt, politiikan ilmiöihin huumorin keinoin kantaa ottaneet kisällilaulut.
Suomessa protestilaulut yleistyivät erityisesti 1960-luvun puolivälissä esikuvanaan yhdysvaltalainen folkmusiikki. Suomalaisista protestilaulajista tunnetuimpia lienevät Irwin Goodman, "Folk-Fredi" ja Hector. Myös Juha Vainio, Reino Helismaa ja Veikko Lavi tekivät paljon lauluja, joissa yhteiskunnan epäkohdat otettiin esille, usein humoristisesti. Esimerkiksi Helismaa usein irvaili poliitikkojen kustannuksella ja pilkkasi heikompien sortajia. Protestilaulun suosion kasvaessa siitä tehtiin myös parodioita, kuten Simo Salmisen "Rotestilaulu".
Kalela (täsmennyssivu)
Kalela voi tarkoittaa ainakin seuraavia:
Jobbik
Jobbik eli Jobbik Magyarországért Mozgalom on nationalistinen unkarilainen puolue. Se perustettiin vuonna 2003. Puolueen nykyinen puheenjohtaja on Péter Jakab.
Puolueen koko nimi Jobbik Magyarországért Mozgalom on vapaasti suomennettuna ”liike paremman Unkarin puolesta”. Puoluetta kutsutaan usein lyhyesti nimellä Jobbik. Nimi on sanaleikki: jobb voi tarkoittaa sekä ”parempaa” että ”oikeaa” (suuntaa). Puolueen nimi tarkoittaa siis sekä parempaa vaihtoehtoa että liikettä oikealle.
Suhtautuminen juutalaisiin, romaneihin ja seksuaalivähemmistöihin
Jobbik on tunnettu juutalais-, seksuaalivähemmistö- ja romanivastaisista kannoistaan. Puolue on pitänyt mielenosoituksia muun muassa Budapestissa järjestettyjä Pride-tapahtumia sekä Juutalaisten maailmankongressia vastaan. Jobbikin kannatus on noussut samalla, kun romanivähemmistöön kohdistunut väkivalta on Unkarissa lisääntynyt. Useat puolueen poliitikot ovat herättäneet kohua lausunnoillaan. Esimerkiksi Krisztina Morvai on kehottanut ”ylpeinä Unkarin juutalaisina” itseään pitäviä leikkimään vapaa-ajallaan ”pienillä, ympärileikatuilla kulleillaan” Morvain panettelun sijaan.
Magyar Gárda
Puolueen alajärjestönä toimii puolisotilaallinen iskujoukko Magyar Gárda. Joukko on kerännyt runsaasti huomiota univormullaan, jonka sanotaan muistuttavan natsiunivormuja koppalakkeineen ja hihanauhoineen. Unkarin kaarti kiellettiin kesällä 2009. Sittemmin uudella nimellä perustetun ja hajonneen kaartin rippeitä on liittynyt Unkarin Kansallinen Etulinja (, MNA) -järjestöön.
Venäjä-mielisyys
Helsingin Sanomien artikkelin mukaan Jobbik toimii Venäjän äänitorvena ja sen ulkopoliittinen edustaja Márton Gyöngyösi ”puhuu kuin Venäjän valtiontelevisio”. Gyöngyösi pitää Krimin valtaamista oikeutettuna ja sanoo länsimaisten kansalaisjärjestöjen olevan lännen ”imperialistisen” sodankäynnin välineitä.
Unkarilainen tutkimuslaitos Political Capital osoitti Jobbikin muuttuneen Venäjä-mieliseksi samaan aikaan kun sen rahoitus lisääntyi nyt Jobbikin euroedustajana toimivan Béla Kovácsin kautta. Kovácsia epäillään vakoilusta Venäjän hyväksi.
Vaalitulokset
Vuonna 2006 Jobbik sai noin 2,2 prosenttia äänistä.
Jobbik menestyi vuoden 2009 europarlamenttivaaleissa, joissa se sai 14,7 prosenttia äänistä. Unkarista valittiin Euroopan parlamenttiin kaikkiaan 22 edustajaa, joista kolme Jobbikin listalta. Parlamenttiin pääsivät Jobbikin listalta Krisztina Morvai, Zoltán Balczó ja Csanád Szegedi. Heinäkuussa 2012 Szegedi luopui jäsenyydestään puolueessa saatuaan selville oman juutalaisen taustansa.
Jobbikin suosio kasvoi ja vuonna 2014 puolue sai parlamenttivaaleissa 20.54% äänistä. Jobbik jäi silti oppositioon. Tällöin se oli ainoa vahva kilpailija populistiselle Fidez-puolueelle.
Partillen kunta
thumb|262px|[[Alen kunta|Alen, Göteborgin, Härrydan, Kungsbackan, Kungälvin, Lerumin, Mölndalin, Partillen, Tjörnin ja Öckerön kuntien alueilla sijainneet pitäjät.]]
thumb|250px|Vanha kansakoulu Partillessa.
Partillen kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Partille.
Kunnan maapinta-ala on 56,80 neliökilometriä (1.1.2016) ja asukasluku 39 529 henkeä (31.12.2021).
Pinta-alaltaan Partille on yksi Ruotsin pienimmistä kunnista. Vuonna 2007 kunnassa oli 1,14 km² peltoa, joten saman ajankohdan maapinta-alaan vertaamalla saadaan peltojen osuudeksi 2,0 prosenttia kunnan maapinta-alasta.
Kuntajaon kehitys
Vuoden 1862 kunnallislakien astuessa voimaan Sävedalin kihlakuntaan muodostettiin Partillen maalaiskunta. Vuosien 1952 ja 1971 kuntauudistukset eivät ole vaikuttaneet kunnan rajoihin, vaan alue muodostuu periaatteessa samasta alueesta kuin vanha Partillen pitäjä. Vuoden 1971 maalaiskunta muutettiin kunnaksi Ruotsin siirtyessä yhtenäiseen kuntamuotoon.
Kunnan alueella on ollut vuosina 1931–1954 kolme taajaväkistä yhdyskuntaa: Nykyaikainen taajama-käsite otettiin käyttöön Ruotsissa vuonna 1950, ja jo tuolloin Partille ja Sävedalen olivat kasvaneet yhteen Göteborgin taajaman kanssa. Jonsered sen sijaan muodostaa edelleen oman taajamansa.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 469 Suomessa syntynyttä, mikä vastasi 1,4 prosenttia kunnan väestöstä.
Vielä vanhempien vuoden 1984 lopun tietojen mukaan 9,0 prosenttia kunnan asukkaista oli ulkomailla syntyneitä. Tuolloin kunnassa asui 700 Suomessa syntynyttä, mikä vastasi 2,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 213 142 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 80 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 99,0 prosenttia. Taajamien ulkopuolella asui tuolloin 335 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Göteborgin taajamassa on 549 839 asukasta, ja se kuuluu myös Härrydan kuntaan, Göteborgin kuntaan, ja Mölndalin kuntaan.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Partillen kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Partillen kunnanvaltuustossa vuodesta 1973 lähtien.
Piirit
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Otto Hepoaho
Otto Hepoaho (20. helmikuuta 1874 Kärsämäki – 4. huhtikuuta 1928 Piippola) oli suomalainen maastohiihtäjä. Hän voitti Pohjoismaisten kisojen 60 kilometrin hiihdon Tukholmassa vuonna 1901 sekä Oulun hiihdon 60 kilometriä vuonna 1898 ja 30 kilometriä vuosina 1899 ja 1900.
Hepoaho toimi 1900-luvun alussa tukinuiton päällysmiehenä. Hän muutti vuoden 1910 tienoilla Piippolaan ja toimi siellä kauppiaana. Hepoaho oli mukana urheiluelämässä vielä myöhemmälläkin iällä ja saavutti tuloksia yleisurheilussa. Syksyllä 1917 Hepoaho oli perustamassa suojeluskuntaa Piippolaan ja hän haki tammikuun alussa 1918 hevosilla asekuormia Pietarsaaren ja Kokkolan saaristoista ja toi niitä sisämaan kautta Oulun, Nivalan ja Piippolan suojeluskunnille. Suomen sisällissodan alettua Hepoaho osallistui Oulun taisteluun ja toimi sitten Piippolan suojeluskunnan päällikkönä.
Kirjopääsirkku
Kirjopääsirkku (Chondestes grammacus) on sirkkulien (Passerellidae) heimoon kuuluva lintulaji. Se on sukunsa Chondestes ainoa laji. Lajia tavataan eteläisestä Pohjois-Amerikasta.
Koko ja ulkonäkö
vasen|pienoiskuva|185x185px|Kirjopääsirkku Kirjopääsirkku on täysikasvuisena tavallisimmin noin 15-17 senttimetrin pituinen. Siivet ja pyrstö ovat ruskeat. Vatsa on vaalea. Päässä on punaista, mustaa ja ruskeaa. Nuoret kirjopääsirkut näyttävät ulkonäöltään usein erilaisilta kuin täysikasvuiset.
Lapsilukko (digitaalinen tekniikka)
Lapsilukko on elektroninen rajoitin, joka estää lapsia pääsemästä käsiksi heille haitalliseksi koettuun sisältöön tai aineistoon. Elektronista lapsilukkoa voidaan käyttää muun muassa digitaalisten televisioiden sisältöpalveluissa (erityisesti ns. aikuisviihde), tietokone- ja videopeleissä tai internet-yhteyttä käyttävissä tietokoneohjelmissa. Digitaalista sisältöä koskevan lapsilukon avulla kolmannet osapuolet (mm. vanhemmat) voivat estää tai rajoittaa valitsemansa henkilön (mm. holhoojat lapsensa) tekemisiä estämällä muun muassa tiettyä televisiokanavaa tai verkkosivustoa toimimasta, sensuroimalla kiroilun tai poistamalla tietokone- ja videopeleistä väkivaltaisen sisällön. Lapsilukko saattaa myös sisältää henkilön käyttäytymistä rekisteröivän ominaisuuden, jonka avulla verkkovalvontaa suorittavan henkilön on mahdollista jälkikäteen selvittää esimerkiksi, mitä verkkosivuja valvonnan kohde (esim. lapsi tai nuori) on selannut. Käyttöjärjestelmistä Windows 7 sisältää lapsilukko-ominaisuuden. Lisäksi käytönhallintaominaisuuksia sisältyy nykyään moniin tietoturvasovelluksiin.
Lapsilukkoa käyttävät pelikonsolit
Aikajärjestyksessä
Luettelo Alttarin tähdistön tähdistä
Luettelo Alttarin tähtikuvion tähdistä:
Abdrahamane Baba Touré
Abdrahamane Baba Touré (1928 Doikorey, Dirén piiri – 14. helmikuuta 2003 Pariisi ) oli malilainen luonnontieteilijä ja poliitikko.
Imre Földi
Imre Földi (8. toukokuuta 1938 Kecskemét, Bács-Kiskun, Unkari – 23. huhtikuuta 2017 ) oli unkarilainen painonnostaja ja olympiavoittaja. Hän osallistui viisiin olympialaisiin ja saavutti niissä kolme mitalia. Hän kilpaili pääasiassa kääpiösarjassa eli alle 56-kiloisissa.
Luettelo Alttarin tähdistön tähdistä
Taulukon sarakkeissa käytetyt lyhenteet:
Kehitysyhtiö
Kehitysyhtiöt (myös kehittämisyhtiöt tai elinkeinoyhtiöt) ovat yhden tai useamman henkilön tai oikeushenkilön perustamia yhteenliittymiä alueellisen yritystoiminnan edistämiseksi. Ne toimivat teollisuuden ja palveluelinkeinojen taloudellisen edun saavuttamiseksi sijoittamalla riskipääomaa yritykseen tai niiden osakkeisiin. Kehitysyhtiöt tarjoavat konsulttipalveluja sekä usein osallistuvat yrityksen hallintoon tietyn määräajan.
Abdrahamane Baba Touré
Touré opiskeli Bamakon teknikkokoulussa ja Senegalin William Ponty -normaalikoulussa ja suoritti fysiikan tutkinnon Montpellierin yliopistossa. Hän työskenteli opettajana Ranskassa, Bamakossa, Conakryssa ja Katibougoussa. Vuonna 1962 Touré nimitettiin Bamakon julkisten töiden koulun rehtoriksi. Hän suoritti mineraalikemian tohtorin tutkinnon Sorbonnessa vuonna 1967 ja toimi sen jälkeen Bamakon opettajakorkeakoulun rehtorina.
Touré oli yksi Afrikan itsenäisyyspuolueen PAI:n Ranskan Sudanin osaston perustajista vuonna 1958. Hän toimi Malin työn puolueen PMT:n johtajana ja vietti vuoden 1968 vallankaappauksen jälkeen kaksi vuotta vankilassa. Vuonna 1971 Touré nimitettiin Malin insinöörikorkeakoulun opettajaksi ja keskikoulujen luonnontieteiden tarkastajaksi. Hän jäi eläkkeelle vuonna 1987.
Touré oli perustamassa presidentti Moussa Traorén vastaisen opposition yhteenliittymää Front national démocratique populairea vuonna 1986. Vuonna 1990 hänestä tuli Alliance pour la démocratie au Mali -demokratialiikkeen puheenjohtaja. Vuoden 1991 vallankaappauksen jälkeen Touré toimi hallitsevan siirtymävaiheen komitean jäsenenä.
Touré nimitettiin Malin perustuslakituomioistuimen jäseneksi vuonna 1993. Hänet valittiin perustuslakituomioistuimen puheenjohtajaksi vuonna 2001.
Malin insinöörikorkeakoulu nimettiin Abderhamane Baba Tourén mukaan vuonna 2006.
Nico Sturm
Nico Sturm (s. 3. toukokuuta 1995 Augsburg) on saksalainen jääkiekkoilija, joka pelaa NHL-seura San Jose Sharksissa. Lokakuussa 2020 Sturm teki kaksivuotisen jatkosopimuksen Minnesota Wildin kanssa. Maaliskuussa 2022 Wild kauppasi Sturmin Avalancheen vaihdossa Tyson Jostiin.
Heinäkuussa 2022 Sturm teki vapaana agenttina San Jose Sharksin kanssa kolmen vuoden ja yhteensä 6 miljoonan dollarin arvoisen sopimuksen.
Kehitysyhtiö
Kehitysyhtiöt tavoittelevat saamaan sijoituksensa takaisin mahdollisten tuottojen kera ja käyttää ne uusiin kohteisiin. Ne voivat harjoittaa myös muuta paikallista elinkeinoelämää vahvistavaa toimintaa. Kiinteistösijoitusyhtiöt ja pienet luonnollisten henkilöiden perustamat arvopaperisijoitusyhtiöt eivät ole kehitysyhtiöitä.
Jess Thomas
Thomas opiskeli lapsipsykologiaa Stanfordin yliopistossa, kunnes omistautui päätoimiselle oopperauralle 1950-luvulla. Hän debytoi vuonna 1957 San Franciscon oopperassa ja vietti sitten vuosia Euroopassa. Vuonna 1961 hän tulkitsi Bayreuthin musiikkijuhlilla Parsifalin nimiroolin. Metropolitan-oopperassa hän esiintyi ensimmäistä kertaa vuonna 1962 Waltherina Nürnbergin mestarilaulajissa. Yksi Thomasin merkkirooleista oli myös Tristan, jona hän esiintyi 1960-luvun lopussa ja 1970-luvun alussa. Isoldena hänen kanssaan esiintyi Birgit Nilsson. Thomasin levytysten joukossa ovat Rudolf Kempen johtama Lohengrin, Herbert von Karajanin johtama Siegfried ja Hans Knappertsbuschin johtama Parsifal Bayreuthin juhlilta 1962. Wagnerin ohella muita säveltäjiä, joiden oopperoiden rooleja Thomas tulkitsi, olivat muiden muassa Ludwig van Beethoven ja Pjotr Tšaikovski.
Thomas kuoli 66-vuotiaana sydäninfarktiin. Leskeksi jäi vaimo Violetta.
Kehitysyhtiö
Kehitysyhtiöiksi on kutsuttu myös kahta 1980-luvun kasinotalouteen osallistunutta pörssiyhtiötä Sponsor ja Spontel.
Imre Földi
Földi sijoittui Rooman 1960 olympialaisten kääpiösarjassa kuudenneksi tuloksella 320 kg, joka koostui 100 kg:n punnerrus-, 90 kg:n tempaus- ja 130 kg:n työntötuloksesta. Tokion 1964 olympialaisissa hän saavutti hopeaa tuloksella 355 kg (115 kg punnerruksessa, 102,5 kg tempauksessa ja 137,5 kg työnnössä). Méxicon 1968 olympialaisissa hän saavutti hopeaa maailmanennätystä sivuavalla yhteistuloksella 367,5 kg; kultamitalin voitti samalla tuloksella Földiä kevyempi iranilainen Mohammad Nassiri. Földi nosti punnerruksessa 122,5 kg, tempauksessa 105 kg sekä työnnössä 140 kg.
Münchenin 1972 olympialaisissa Földi voitti kääpiösarjassa kultaa maailmanennätystuloksella 377,5 kg. Hän sai punnerruksessa tuloksen 127,5 kg, tempauksessa 107,5 kg ja työnnössä 142,5 kg. Montréalin 1976 olympialaisissa Földin paras nostomuoto punnerrus ei kuulunut enää ohjelmaan mutta hän sijoittui vielä viidenneksi tuloksella 245 kg (105 kg tempauksessa ja 140 kg työnnössä). Földi voitti maailmanmestaruuden alle 56-kiloisten sarjassa vuonna 1965. Lisäksi hän saavutti neljä MM-hopeaa ja kaksi MM-pronssia. Hän voitti Euroopan-mestaruuden alle 56-kiloisissa vuosina 1962, 1968, 1970 ja 1971 sekä alle 60-kiloisissa vuonna 1963. Lisäksi hän saavutti neljä EM-hopeaa ja kaksi EM-pronssia.
László Hammerl
László Hammerl (s. 15. helmikuuta 1942 Budapest) on unkarilainen entinen ampuja. Hän voitti kultamitalin 50 metrin pienoiskiväärissä (makuu) vuoden 1964 kesäolympialaisissa Tokiossa. Samoissa kisoissa hän sai lisäksi pronssia 50 metrin pienoiskiväärissä (asennot).
Vuoden 1968 kesäolympialaisissa Méxicossa Hammerl sai hopeaa 50 metrin pienoiskiväärissä (makuu). Hän kilpaili myös kesäolympialaisissa 1972 (München) ja 1976 (Montréal).
Jääpallon Suomensarja 1962
Jääpallon Suomensarja muodostettiin uudelleen kaudelle 1961-1962, kahden välivuoden jälkeen palattiin vanhaan kolmiportaiseen sarjajärjestelmään. Suomensarja pelattiin kolmelohkoisena, lohkojen voittajat etenivät SM-sarjakarsintaan ja kaksi huonointa putosivat maakuntasarjaan.
SM-sarjakarsinta
Viipurin Reipas nousi suoraan maalisuhteen perusteella.
Uusinta SM-sarjaan noususta
LaPa nousi mestaruussarjaan. Mestaruussarjasta putosivat Vaasan Palloseura ja Vasa IFK
Sydämen sykevälin vaihtelu
Sydämen sykevälin vaihtelu voidaan mitata taajuusspektrillä. Jos sydämen lyöntien välinen aika ei vaihtele lainkaan, on sydämestä mitatulla taajuusspektrillä vain yksi taajuus. Jos sydämen lyöntien välinen aika vaihtelee hitaasti, on taajuusspektrissä myös hyvin alhaisia taajuuksia. Jos sykeväli vaihtelee nopeasti, on mukana myös korkeita taajuuksia. Kansainväliset tutkimukset osoittavat, että tämä taajuuksien "kirjo" eli spektri kertoo paljon ihmisen yleisterveydentilasta, mutta tutkimukset ovat vasta alkuvaiheissaan. .
Kartano (täsmennyssivu)
Kartano voi tarkoittaa seuraavia:
Caspar David Friedrich
thumb|[[Vaeltaja sumumeren yllä (Der Wanderer über dem Nebelmeer, 1818)]]
Caspar David Friedrich (5. syyskuuta 1774 Greifswald, Ruotsin Pommeri – 7. toukokuuta 1840 Dresden, Saksin kuningaskunta) oli saksalainen taidemaalari ja graafikko. Hän oli yksi huomattavimpia romantiikan ajan maisemamaalareita ja maalasi paljon symbolisia, mystishenkisiä luontoaiheita kuvaten ihmiset yleensä selkäpuolelta.
Friedrich tuli uransa alkupuolella kuuluisaksi töillään. Ranskalainen kuvanveistäjä David d'Angers sanoi, että Friedrich oli mies joka löysi maisemien melankolian. Hänen suurikokoisten maisemien ja merinäkymiensä on katsottu kuvastavan ihmisen avuttomuutta hänen kohdatessaan luonnonvoimia. Uransa loppupuolella Friedrich oli melko unohdettu ja modernisaation myötä hänen töidensä hiljaisuutta pidettiin vain merkkinä menneestä ajasta.
Elämänvaiheita
Caspar David Friedrich syntyi kymmenlapsisen perheen kuudenneksi lapseksi. Lapsuuteen mahtui tragedioita, tuleva taiteilija menetti äitinsä seitsemänvuotiaana. Kaksi siskoista kuoli pieninä ja kun Friedrich oli 13- vuotias hänen veljensä hukkui kun oli pelastamassa tulevaa taiteilijaa heikoilta jäiltä. Tapahtumat vaivasivat hänen mieltään läpi elämän.
Friedrich alkoi opiskella piirustusta vuonna 1790 Johann Gottfried Quistorpin oppilaana. Kaksikymmentä vuotta täytettyään hän aloitti opinnot Kööpenhaminan taideakatemiassa. Akatemia oli aikansa edistyksellisin taideoppilaitos. Se ei kuitenkaan antanut opetusta maalaustaiteessa, vaikka sen opettajina oli monia taidemaalareita. Koulun opetus vaikutti paljon hänen maisemaalaukseensa: hän siirtyi uusklassisuudesta kohti romanttista tulkintaa maisemasta.
Opintojen päätyttyä Kööpenhaminassa Friedrich muutti Dresdeniin. Siellä hän oli osa taiteilijayhteisöä johon kuuluivat muiden muassa runoilija Novalis, taidemaalari Philipp Otto Runge ja kirjailija Ludvig Tieck. Häne seepiapiirroksensa herättivät ihailua Goethessa ja hän voitti Weimarin taideyhdistyksen palkinnon vuonna 1805. Kahta vuotta myöhemmin ilmestyi hänen ensimmäinen merkittävä työnsä, Risti vuorilla, (Tetschenin alttari). Työ sai ristiriitaisen vastaanoton. Kriitikkojen mielestä risti ja Kristus ovat siinä sivuseikkana, mutta suuri yleisö ihaili teosta.
Cédric Paquette
Cédric Paquette (s. 13. elokuuta 1993) on kanadalainen jääkiekkoilija, joka pelaa KHL-joukkue Dinamo Moskovassa. Hän on Tampa Bay Lightningin neljännen kierroksen varaus vuodelta 2012.
Ura
Paquette pelasi QMJHL:ssä Montreal Juniorsissa ja Blainville-Boisbriand Armadassa, joissa hän teki yhteensä 58 maalia ja 73 syöttöpistettä eli yhteensä 131 tehopistettä. Hän sai 130 pelissä 193 rangaistusminuuttia.
3. toukokuuta 2013 Tampa Bay Lightning kiinnitti Paquetten kolmivuotisella tulokassopimuksella ja siirtyi kaudeksi 2013–2014 Lightningin farmijoukkue Syracuse Crunchiin. 11. huhtikuuta 2014 Syracusessa 70 ottelua tehoilla 20+22 ja 153 jäähyminuutilla pelannut Paquette nostettiin Tampa Bayn NHL-kokoonpanoon.
4. marraskuuta 2014 Tampa Bay kutsui Paquetten Syracusesta. 6. marraskuuta Paquette onnistui ensimmäisen kerran maalinteossa iskiessään kaksi kertaa Tampa Bayn hävittyä Calgary Flamesille 5–2.
Joulukuussa 2020 Lightning kauppasi Paquetten Ottawa Senatorsiin yhdessä Braydon Coburnin ja vuoden 2022 toisen kierroksen varausvuoron kanssa vaihdossa Anders Nilssoniin ja Marian Gaborikiin.
Helmikuussa 2021 Senators kauppasi Paquetten yhdessä Alex Galchenyukin kanssa Carolina Hurricanesiin vaihdossa Ryan Dzingeliin.
Heinäkuussa 2021 Paquette teki vapaana agenttina Montreal Canadiensin kanssa yksivuotisen ja 950 000 dollarin arvoisen sopimuksen.
Caspar David Friedrich
Elämänvaiheita
1800- luvun ensi vuosina elettiin Napoleonin sotien aikaa. Friedrichin töillä oli myös poliittinen merkitys. Vaikka Ranska kohteli saksalaisia huonosti, hänen kuvaavansa maisemat antoivat mahdollisuuden olla ylpeitä Saksasta ja saksalaisuudesta. Napoleonin kukistuttua monet näkivät niiden suorastaan enteilevän tulevaa riippumattomuutta vieraasta vallasta.
1810-luvulla Friedrichiä alettiin arvostaa yhtenä saksankielisen maailman johtavista nykytaiteilijoista. Hänet nimitettiin vuonna 1816 opettajaksi Dredenin akatemiaan, mikä takasi säännöllisen palkan. Poliittisten näkemystensä vuoksi hän jäi opettajaksi eikä saanut professorin paikkaa. Hän solmi avioliiton kahta vuotta myöhemmin 44- vuotiaana tuolloin 25 -vuotiaan Caroline Bommerin kanssa. Perheeseen syntyi kaksi tytärtä ja poika. Avioliittoa hieman ihmeteltiin, sillä Friedrich oli sanonut, että "En vihaa ihmisiä. Vällttelen vain heidän seuraansa."
Perheen perustaminen näkyi myös Friedrichin taiteessa. Hän maalasi myös vaimonsa muutamaan maalaukseensa. Kun Friedrichin maine kasvoi, myös hallitsijat ja yläluokka alkoivat kiinnostua hänen taiteestaan. Preussin prinssi Friedrich Wilhelm Ludvig osti häneltä kaksi teosta ja myös Venäjän tsaari Nikolai I osti häneltä sarjan teoksia. Hän sai tilauksen myös suuriruhtinass Aleksanterilta. Friedrichin piti maalata läpikuultavia teoksia, jotka valaistaisiin takaa ja niiden esittämisen aikana esitettäisiin musiikkia. Teokset ovat sittemmin kadonneet.
Elämänmyönteisyys hävisi vähitellen Friedrichin teoksista. Niihin alkoi ilmestyä hautamuistomerkkejä ja mausoleumeja. Friedrich vietti aikaa ajatellen veljensä kohtaloa. Vuonna 1820 hänen hyvä ystävänsä taidemaalari Gerhard von Kügelgen kuoli henkirikosen uhrina. Hän vähensi maalaamista ja keskittyi opettamiseen, sillä se tuntui ilahduttavaN häntä. Hän kuitenkin kieltäytyi vuonna 1824 tarjotusta maisemaalauksen professorin virasta. Sen jälkeen hän maalannut kahteen vuoteen mitään.
Vuonna 1830 jo valmiiksi erakkomainen Friedrich vetäytyi entistä enemmän yksinäisyyteen. Hän epäili, että ystävät huijaavat häntä ja että hänen vaimonsa on uskoton. Jälkimmäiselle väitteelle ei ollut todellisuuspohjaa. Hän aloitti uudelleen maalaamisen. Vuonna 1835 Friedrich sai halvauskohtauksen ja toisen vuonna 1840 vain vähän ennen kuolemaansa. Taiteilijan taloudellinen tilanne oli viimeisinä vuosina vaikea, monet varakkaat ostajat olivat kiinnostuneita uusista taidesuuntauksista, kuten realismista.
Arviointia elämäntyöstä ja vaikutus myöhempään taiteeseen
Friedrich aloitti saksalaisen romantiikan edustajana, mutta meni ilmaisussaan pidemmälle kuin muut romantiikan maalarit. Hän pyrki enemmänkin antamaan vaikutelmia ja tunteita maisemasta kuin toimimaan niiden ulkokohtaisena kuvaajana. Hänen onnistui luoda maisemamaalauksista vakavasti otettavamaalaustaiteen suuntaus, joka ansaitsi huomiota siinä kuin perinteiset uskonnolliset maalaukset tai historiamaalaus.
Maalauksillaan Friedrich vaikutti yhdysvaltalaiseen taiteeseen. Moni yhdysvaltalainen nuori taiteilija opiskeli Friedrichin aikaan Dresdenissä. He saivat häneltä vaikutteita ja yhdistivät maisemamaalauksiin sekä hengellisiä että poliittisia symboleita.
Friedrichin töissä on nähty yhteyksiä kristilliseen teologiaan. Friedrich ei kuvannut kuvannut Jeesusta suoraan, mutta hänen korkeat puunsa, sumunsa, riuttansa ja kuutamonsa kuvaavat yhtälailla kristillistä sanomaa surusta, kärsimyksestä ja rakkaudesta kuin evankeliumeissa. Samoja asioita ovat hänen töistään löytäneet myös ateistit.
Kansallissosialistien valtakaudella vuosina 1933- 1945 Friedrich ja hänen tuotantonsa nähtiin propagandavälineenä. Hän oli Nietzsche kuvaama yli-inhimillinen nero, joka tekee ajatustensa ja intohimonsa avulla suurta taidetta. Hitler näki hänessä jälleen yhden esimerkin saksalaisten ylemmyydestä muihin kansoihin nähden. Sodan jälkeen Friedrichin työt olivat jälleen epäsuosiossa juuri kansallissosialisten huomion vuoksi.
Friedrichin asemaa kriittisen yleisön silmissä ei parantanut se, että hänen kuvamaailmastaan kiinnostuttiin Hollywoodissa. Walt Disney otti häneltä vaikutteita samoin kuin saksalaistaustaiset Fritz Lang ja F. W. Murnau sekä kauhu- ja fantasiaelokuvien tekijät. Friedrichin töiden maine palautui hitaasti, mutta se vaati, että taidehistorioitsijat Helmut Börsch-Supan, Sigrid Hinz ja Werner Hofmann järjestelmällisesti ottivat pois kaikki Friedrichin töihin liitetyt poliittiset määritelmät.
Brittiläinen taiteilija David Blandy on sovittanut Friedrichin teoksia lyhytvideosarjassa, joka oli osa Kiasman verkkotaiteen näyttelyä ARS17+ Online Art. Videoissa pikselöity henkilö vaeltaa tunnettujen maisemien halki. Lopputulos muistuttaa tietokonepelien estetiikkaa.
Suomalainen valokuvataiteilija Elina Brotherus pitää Friedrichiä merkittävänä vaikuttajana hänen työssään. Brotherus on sanonut, että hän oppi Friedrichiltä, että teoksen ihmishahmo voi kääntää selkänsä kohti katsojaa. Tällöin sekä hahmo, että katsoja katsovat yhdessä samaa asiaa samaan suuntaan. Sarjassaan "The New Painting" vuosilta 2000 - 2004 Brotherus yhdistää klassista maalausta valokuvaukseen. Hän käyttää samaa aihepiiriä ja estetiikkaa, mutta myös alastonmallia.
Before the Backstreet Boys 1989–1993
Before the Backstreet Boys 1989–1993 on epävirallinen, itsenäisesti julkaistu demoalbumi Backstreet Boys -poikabändin Nick Carterilta. Kappaleet on nauhoitettu vuosina 1989–1993. Kappaleen "Hard To Get" on kirjoittanut Mark J. Dyen Nickille ja tämän laulukumppanille Malia Tuailevalle. Malia laulaa albumilla dueton Nickin kanssa ("Hard To Get") ja soolon kappaleesta "Mansion In Malibu".
Vaasan Palloseuran kausi 2009
Kauden 2008 jälkeen Vaasan Palloseuran joukkue uusiutui rankasti yhdeksän pelaajan umpeutuvan sopimuksen jäätyä ilman jatkoa. Joukkue oli kuitenkin uusien pelaajien myötä lähes täydessä vahvuudessaan harjoitusten alettua. Uusi urheilutoimenjohtaja, Juha Reini, oli päävalmentaja Kärkkäisen ohella vahvasti mukana joukkueen kokoamisessa. Surkean alun vuoksi Kärkkäinen päätti erota jo toukokuussa, minkä jälkeen Reini otti valmennusvastuun yhdessä Petri Vuorisen kanssa. Tapahtuma piristi joukkuetta ja Palloseura varmistikin sarjapaikkansa edellisiä kausia aikaisemmin päätyen lopulta Veikkausliigan sijalle kahdeksan.
Joukkue ja organisaatio
VPS aloitti varautumisen kauteen 2009 jo edellisen vuoden syyskuussa, jolloin seura ilmoitti Juha Reinin siirtymisestä seuran urheilutoimenjohtajaksi. Päätöksellä pyrittiin vahvistamaan seuran urheilullista toimintaa aikaisempien nimitysten keskityttyä myyntipuolelle. Vaikka sopimus tehtiin vuodenvaihteesta eteenpäin, aloitti Reini työskentelyn heti sen julkistamisen jälkeen. Ensimmäinen tehtävä tuoreella urheilutoimenjohtajalla oli kauden 2009 joukkueen kokoaminen yhdessä päävalmentajan kanssa. Toimenkuvaan sisällytettiin myös edustusjoukkueen ja juniorityön kehittäminen.
Reinin lupauksen mukaisesti joukkueen pelaajisto vaihtui voimakkaasti kauden jälkeen. Yhteensä yhdeksän pelaajaa jäi ilman jatkosopimusta. Seurasta lähti muun muassa pitkäaikainen topparipari Koskimaa–Ikäläinen, joista jälkimmäisen sopimusneuvottelut ja niiden päätös herättivät keskustelua lehdistöä myöten. Myös Ansi Agollin tilalle hankitun Truszczyńskin sopimus jäi ilman jatkoa palkkapyynnön vuoksi, joten joukkueen puolustus uusiutui lähes täydellisesti.
Uusia pelaajahankintoja julkaistiin kuitenkin marraskuun aikana runsaasti ja joukkue olikin pääosin koossa harjoitusten alkaessa 1. joulukuuta. Reinin tavoitteet pitkäjännitteisestä työstä sekä lähialueelta ja Suomesta kootusta joukkueesta näkyivät uusissa sopimuksissa. Nimekkäimmät vahvistukset olivat Palloseuraa aikaisemminkin edustanut Tero Koskela sekä IFK Mariehamnista hankittu toppari Jani Lyyski. Sopimuksissa panostettiin myös nuoriin hankintoihin: 20-vuotiaan Jussi Äijälän, 23-vuotiaiden Henrik Moisanderin ja Rikard Lindroosin, sekä oman seuran kasvatin Joacim Tuurin sopimukset julkaistiin yhdessä tiedotustilaisuudessa.
Helmikuussa huhuttiin puolalaisen Wisła Krakówan olevan kiinnostunut VPS:n ykkösmaalivahdista, Henri Sillanpäästä. Huhut osoittautuivat todeksi, kun Palloseura ilmoitti 13.2. seurojen päässeen sopuun siirron ehdoista. Samana aamupäivänä Sillanpää oli matkustanut Espanjaan Krakówan testileirille neuvottelemaan sopimuksestaan. Leirillä hän pelasi yhden harjoitusottelun, mutta ei vakuuttanut puolalaisten seurajohtoa. Maaliskuun alkupuolella varmistui siirron kariutuminen, joten VPS:n maalivahtitilanne ei muuttunut.